Document ID: 31996D0298

31996D0298
L 114/33
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 23 февруари 1996 година
за изменение на Решение 94/984/ЕО относно определяне на ветеринарно-санитарните условия и ветеринарното сертифициране при вноса на прясно месо от домашни птици от някои трети страни
(текст от значение за ЕИП)
(96/298/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/494/ЕИО на Съвета от 26 юни 1991 г. относно ветеринарно-санитарните условия, регулиращи търговията в Общността и вноса от трети страни на прясно птиче месо (1), последно изменена с Директива 93/121/ЕО (2), и по-специално член 11, параграф 1 от нея,
като има предвид, че Решение 94/984/ЕО на Комисията (3), изменено с Решение 95/302/ЕО (4), установи ветеринарно-санитарните условия и ветеринарните сертификати за внос на прясно птиче месо от някои трети страни;
като има предвид, че понастоящем е възможно да се преразгледа списъкът на страните, като се включат Аржентина, България, Литва, Мадагаскар и Словения и се установи регионализацията на Китай в съответствие с информацията, получена от тези страни, в някои случаи допълнена с резултатите от инспекцията на място, извършена от службите на Комисията; като има предвид, че Мадагаскар може да изпълни изискванията на образец А по отношение само на гъшия и патешкия дроб;
като има предвид, че следва да се предвиди известен период на забавяне за тези промени, за да могат компетентните органи в държавите-членки да приложат настоящата директива; като има предвид, че е необходимо допълнително забавяне за вноса от Китай с оглед на регионализацията на тази страна;
като има предвид, че е необходимо заглавието на решението да бъде разширено по принцип за трети страни, както и да се заличат препратките към определени трети страни;
като има предвид, че предвидените в настоящото решение мерки са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 94/984/ЕО на Комисията се изменя, както следва:
1.
В заглавието думата „някои“ се заличава.
2.
Приложение I се заменя с приложението към настоящото решение.
Член 2
Настоящото решение се прилага от 1 март 1996 г.
Член 3
Адресати на настоящото решение са държавите-членки.
Съставено в Брюксел на 23 февруари 1996 година.

Labels: 0
3
17
5